Johannes Commestor, 'n man moet iets persoonlik ondersoek! - Hans Richardt | LitNet
Johannes Commestor, 'n man moet iets persoonlik ondersoek!
Die uwe staan in die IDF Lugvaartmuseum, met meer vliegtuie (in werkende toestand) as wat die SA-lugmag besit! Die spesifieke vliegtuig kom uit die Entebbe-debakel! Hans Richardt Die ‘joker’-kaarte in vandag se lewe – toortsie.com
November 9, 2018 November 9, 2018 ~ Toortsie
Die Joker. Daar is gewoonlik twee Jokers in ‘n pak kaarte. Ek weet nou nie wat die Afrikaans daarvoor is nie. Skoppensboer? Daardie lekker kaart om in jou hand te hê en te gooi en almal te ontwapen. Die kaart wat jy uitgooi as jy nie weet wat anders om te gooi nie. Die kaart met die mag, ‘n kaart wat almal graag wil hê.
In die gewone lewe is daar ook sulke kaarte. Jokers. Kaarte wat mense op die onmoontlikste tye uitruk wanneer dit hulle pas, met verskillende redes natuurlik. Dalk wil die persoon iets wegsteek. Dalk is hy in ‘n hoek gedruk en moet dan van die Joker gebruik maak om uit die hoek te kom. Dalk roer die persoon nou iets aan wat te naby aan jou vel kom en maak dit jou ongemaklik. Dalk hou jy sommer net nie van wat die persoon sê nie, en wil hom of haar ontwapen, dan speel jy die Joker.
Ek kan nou aan drie sulke Jokers dink, maar ek is seker daar is nog:
Verskeie vorms van selfbejammering
Wat vir my die interessantste is, is dat die persoon wat die kaart die graagste gooi, soveel keer self agter die deur staan, dat hy baie keer eintlik net dit reflekteer wat in sy eie hart aangaan.
Die ou wat ‘rassis’ skree en almal van rassisme beskuldig, is baie keer die grootste rassis van die lot.
Die ou wat so graag ander mense beskuldig van ‘oordeel’, is baie keer baie meer veroordelend as wat die persoon wat hy beskuldig, kan wens om te wees.
Wat vir my skreeusnaaks is, is wanneer iemand net hulle mening gee oor van die taboe-onderwerpe soos homoseksualiteit, of tattoeermerke, of halloween, of wat ook al, hul sê dalk net dat hulle nie meedoen nie, hulle sê niks verkeerds van ‘n persoon wat dit doen nie, raak die ouens wat ‘oordeel’ skree, so persoonlik, so veroordelend, die kerk word onmiddellik ingetrek, asook hulle met die Bybels onder die arm. Hulle was nie eers naby nie, maar hulle word uitmekaar geskeur deur die ouens wat die nie-eers-oordelaars veroordeel, my mond hang eintlik oop.
Inmeng. Dis vir my tog te mooi dat dit gewoonlik ‘inmenging’ is as die persoon iets sê waarvan jy nie hou nie, maar dieselfde kan ‘ondersteuning’ wees as jy wel daarvan hou. Interessant.
Dalk moet ons, ek ook, versigtig wees met die Jokerkaarte wat ons gooi. Dalk moet ons eers ‘n bietjie selfondersoek doen en wonder, wat is die ware rede hoekom ons so ‘n kaart sou wou gooi. En dalk, net dalk gee die persoon maar net sy eerlike mening, wat dalk van myne verskil, en moet ek dit respekteer, net soos ek wil hê hy moet my mening respekteer, wat dalk anders is as syne.
Next ›Ek en hangbrûe
22 thoughts on “Die ‘joker’-kaarte in vandag se lewe”
November 9, 2018 om 7:11 vm
Baie wysheid in hierdie skrywe, Toortsie!
November 9, 2018 om 7:28 vm
Dankie Toortsie. Ek sal verseker seker maak ek gooi die jokers weg uit die pak. Jy het dit so raak beskryf
November 9, 2018 om 9:31 vm
Ek moet ook maar daarop konsentreer. 😁
November 9, 2018 om 8:01 vm
Toorts daai liggie skyn in die kol. Jy het my na die pen laat gryp. Dankie!
November 9, 2018 om 9:32 vm
Skryf, suster, skryf. 😁
November 9, 2018 om 8:50 vm
Daar word dalk deesdae ‘n bietjie te veel gekonsentreer op alles wat gesê word. Soms sê ‘n mens iets sonder bybedoelings en die uitlating word heeltemal verkeerd verstaan. Maar omdat dit die neiging van sosiale media is, moet almal op die bandwagon spring. Nie baie “sosiaal” nie, is dit?
November 9, 2018 om 9:40 vm
Hoor hierdie een: Ons dorp hou ‘n raserige saamtrek. Iemand vra wat gaan aan? Ek antwoord dat dit ‘n so ‘n saamtrek is, dat dit maar ’n geraas is, dat dit baie geld inbring vir die dorp. My gesig word gewas. Hul sou nooit van my dink om so iets te sê nie. Ek sê dat die prys hoog is, veral as jy dink die lawaai begin al 3 uur in die nag, maar elke diertjie het sy plesiertjie, so dis reg. Toe word die kerk ingetrek en die dorpsmense se ondankbaarheid en ‘n oom wat die ou jare gelede die man amper verongeluk het en ek sê die mense van die saamtrek is diere, wat ek nie gesê het nie. Totaal die kluts kwyt. Nou ja, 10 pakke kaarte se Jokers is daardie dag gegooi en ek is alles wat sleg kan wees, ek verteenwoordig sommer die hele dorp se mense en se daaisoorthaters en ek weet nie wat alles nie.
Die mooiste van alles was dat ek net ‘n feit genoem het en dat hulle my eintlik glad nie pla nie en dat elke diertjie het sy plesiertjie beteken dat ons elkeen doen dinge wat vir ons lekker is, niks te doen met ‘n verwysing na diere nie.
Ek het my onttrek en gevra dat die persoon wat die post opgesit het, dit afhaal, want elke keer wat iemand anders durf waag het om op te kom vir my, is ek nog swarter gesmeer.
That’s life. 😁
November 9, 2018 om 10:28 vm
Dis nog ‘n probleem – sulke mense lees nie behoorlik nie en maak sommer hulle eie afleidings.
November 9, 2018 om 10:30 vm
Ek wou sê hy lees verkeerd, toe is ek bang hy sê ek sê hulle almal kan nie lees nie. 😂
November 9, 2018 om 10:41 vm
Terug pieng: In die middel Cyril – Lekkervurigeaffêre
November 9, 2018 om 11:27 vm
En gewoonlik is die joke on the joker…. mooi geskryf Toortsie
November 9, 2018 om 11:31 vm
November 9, 2018 om 4:37 nm
Eina. Dis belaglik hoe mense/soms onsself ook, dinge uit verband uit kan ruk. Jy het hierdie baie goed geskryf, Toortsie.
November 9, 2018 om 4:46 nm
Dankie. Ek was maar bewerig, want mens trap so maklik op tone.
November 9, 2018 om 8:37 nm
Askies dat ek hier sit en smaail, Toortsie – maar dit sal jou leer om ‘n idioom te gebruik! 😀
November 9, 2018 om 8:39 nm
Ai man. Jaaaaa. En ek ís so lief om in idioom te praat, dan verstaan mense nie! 😳
November 9, 2018 om 8:44 nm
Ai tog! Nou is jou lovey ook nog in gedrang! Moenie bekommerd wees nie, ek sal nie lelik met hom wees nie, hoor jy! 😳
November 9, 2018 om 8:54 nm
Og neewat, ek het glad nie eers aan hom gedink nie! Footloose and fancy free, onthou!
November 9, 2018 om 9:39 nm
Hierdie is so waar Toortsie. Gelukkig kan ons blogger diertjies hieroor skryf. En nou is ek saam met jou in die moeilikheid. A problem shared is a problem halved.
November 9, 2018 om 9:59 nm
Ag dankie tog! Nou is myne halfpad minder! 😂 Maar eintlik het ek nie probleme nie. 😁
November 13, 2018 om 10:45 vm
Raak geskryf Toortsie. Ons moet almal leer om beter te luister en nie te hoor wat ons wil nie, maar wat werklik gesê is.
480,046 ste persoon wat hier inloer! Baie dankie en welkom! Hoop jy loer weer in.